Dennis

"Skån mig, jeg er bare en lille dreng!"

- Dennis' sidste ord.

Dennis (566/567 - 589) var en dværg (som i sygdommen, ikke racen), der startede som en del af P. Irats mandskab, og som senere sammen med Paoul blev en del af Eventyrerne. Han blev henrettet på ordre af Prins Tusindfryd i Antropolis under Krone-Kuppets klimaks.

Før TBA
Der vides ikke meget om Dennises liv før hans møde med Eventyrerne. Han er højst sandsynligt vokset op i enten Menneskernes Rige eller Polis, da det er de typiske hjemland for mennesker.

På et tidspunkt valgte han at blive sørøver, og han blev en del af P. Irats mandskab. Efter af det meste af mandskabet døde grundet ukendte årsager, var han en af de eneste tilbageværende medlemmer, sammen med Paoul Irat, Bananfjæs, Kanto  og Stumme Sten.

Kampen i Skyggeskoven
Efter gruppens nære destruktion, valgte de resterende medlemmer af P. Irats mandskab af ukendte årsager at drage til Skyggeskoven. Her planlagde de at lægge sig i baghold, og overfalde de første uheldige rejsende der måtte passere dem. Det viste sig tilfældigt at være Eventyrerne, bestående af Constantine, Orrotius og Eličivić, riddende på hesten Satan. Gruppen af pirater stoppede Eventyrerne, og krævede at få alle deres penge. Efter at have fortalt om deres mangel på penge, og om menneskehæren der jagtede dem, tillod P. Irat gruppen af rejse videre uden kamp, i bytte for at tage P. Irat og hans mandskab med, samt at give ham hesten Satan efterfølgende. Utilfreds med den aftale angreb Kanto dog alligevel Eventyrerne. Under kampen holdt Dennis, ligesom P. Irat og Stumme Sten, sig udenfor. Han undskyldte dette ved at forklare at han faktisk blot er en dreng, der havde udgivet sig for at være en dværg, så han kunne blive pirat.

Efter Kantos umiddelbare selvmord ved at drage dybere ind i skoven, og Stumme Stens brutale død ved at blive besat af en skygge og få sit ansigt smeltet, varr Dennis ligesom resten af sin gruppe ret desperat for at slippe ud af skoven. Desværre var hesten Satan kun stor nok til at have en enkelt person mere på ryggen, ud over de 3 der imponerende nok allerede sad der. Dennis prøvede at overtale dem til at tage ham med, da han blot er en lille uskyldig dreng, og Eventyrerne overtaltes næsten. I sidste ende lod de dog blot den person, der var hurtigst komme op på Satan. De to andre bandt de fast med et reb, så de hang på efter hesten. Dog viste det sig at Satan ikke var i stand til at trække to personer, og Bananfjæs blev derfor skåret fra, da han var den tungeste. Dennis hang på hele vejen ud af skoven, og blev derved trukket brutalt hen over jorden, hvilket resulterede i, at hele hans ansigt blev slebet væk, deribland hans læber og næse. Orrotius gav ham en healing potion, hvilket kun gav ham lidt af ansigtet tilbage, og han fortsatte derfor med at se vanskabt ud.

Oplevelser i Købstad
Eventyrererne, nu inklusiv Paoul og Dennis, ankom til Købstad. Som tak for at redde deres liv, uden egentligt at være nødt til det, valgte de to pirater at blive en del af gruppen, og hjælpe med at redde Kongen. P. Irat gav gruppen nogle penge til at købe brugbare ting, og Orrotius og Constantine valgte at bruge nogle af disse, på at give Dennis en nat med en luder, så han kunne miste sin mødom, som undskyldning for hans manglende ansigt. Dennis indrømte at han faktisk ikke var en lille dreng, men i stedet en 22 årige dværg (præcis som han original havde sagt), men at han stadig gerne ville miste sin mødom. Constantine og Orrotius blev vrede over Dennises løgn, da de så hellere ville have reddet Bananfjæs, men de valgte alligevel at købe Dennis en nat på bordellet, hvor han forbliver indtil næste morgen.

Antropolis og Død
Sammen med resten af gruppen drog han videre til Antropolis, for at finde menneskekongen. Gruppen havde brug for at snige sig ind i det store fængsel, og lod derfor som om at nogle af dem var vagter, der har arresteret de andre. Dennis blev klædt ud som en af fangerne. Planen virkede, og Eventyrerne blev vist til VIP fangehullet, hvor de opdagede at Kong Gladiolus befandt sig. For at kunne slippe kongen fri, havde gruppen brug for en distraktion. Da de stadig var vrede på Dennis over hans løgn, valgte de at bruge ham som distraktion. De erklærede at han var ved at flygte, hvilket fik de andre vagter til at angribe og brutalt tæve ham. Det gav nok tid til at resten af gruppen kunne tage nøglen fra lederen af vagterne, og slippe alle fanger fri. Under den resulterende kamp mellem fanger og vagter flygtede Dennis sammen med resten af gruppen mod Antropolises port. Her blev han dog ligesom de andre ramt af sten, efter at porten blev skudt af en katapult udefra, og han blev slået bevidstløs.

Ligesom resten af sin gruppe vågnede Dennis op fanget i den kongelige sal i Antropolises slot. Her hørte han om Prins Tusindsfryd onde plan, og om hans aftale med orkerne. Da Tusindfryd var utilfreds med at de havde forsøgt at slippe kongen fri, valgte han at få dem alle henrettet foran orkerne, inden at han selv henrettede sin far. Prins Tusindfryd beordrede en vagt til at hugge hovedet af alle Eventyrerne en efter en. Han startede med hesten Satan, og gik derefter videre til Dennis. Dennis forsøgte at bilde Tusindfryd ind at han bare var en lille dreng. Tusindfryd faldt dog ikke for Dennises bedrageri, og Dennis fik hovedet hugget af. Derved døde han som den sidste, inden at General Collins nåede frem.

Udseende
Dennis var en dværg, i den medicinske forstand. Han var derfor ikke særligt høj. Han var desuden altid glat barberet, hvilket gjorde at han let kunne udgive sig for at være et barn, hvis det skulle være nødvendigt. Han havde desuden ikke særligt meget hår, og den smule han havde strittede op.

Efter at have mistet det meste af sit ansigt så Dennis ganske vanskabt ud. Han havde hverken næse, læber eller øjenbryn, og lignede nærmest et lig. Han blev derfor ikke anset for synderligt charmerende.